CELEX: 62011TN0489
Language: sl
Date: 2011-09-20 00:00:00
Title: Zadeva T-489/11: Tožba, vložena 20. septembra 2011 – Ruse Industry proti Komisiji

26.11.2011   
            
            
               SL
            
            
               Uradni list Evropske unije
            
            
               C 347/36
            
         Tožba, vložena 20. septembra 2011 – Ruse Industry proti Komisiji
   (Zadeva T-489/11)
   2011/C 347/66
   Jezik postopka: bolgarščina
   
      Stranki
   
   
      Tožeča stranka: Ruse Industry AD (Ruse, Bolgarija) (zastopnika: A. Angelov in S. Panov, odvetnika)
   
      Tožena stranka: Evropska komisija
   
      Predmet
   
   Predlog za razglasitev ničnosti členov 2, 3, 4 in 5 Sklepa Komisije z dne 13. julija 2011, ki se nanaša na državno pomoč C 12/2010 in N 389/2009, ki jo je Bolgarija dodelila družbi Ruse Industry.
   
      Predlog
   
   Tožeča stranka predlaga, naj
   
               —
            
            
               se členi 2, 3, 4 in 5 Sklepa Komisije z dne 13. julija 2011, ki se nanaša na državno pomoč C 12/2010 in N 389/2009, ki jo je Bolgarija dodelila družbi Ruse Industry razglasijo za nične;
            
         
               —
            
            
               se toženi stranki naloži plačilo stroškov.
            
         
      Tožbeni razlogi in bistvene trditve
   
   V utemeljitev tožbe tožeča stranka navaja štiri razloge.
   
               1.
            
            
               Prvi tožbeni razlog: Kršitev člena 107(1) PDEU, saj v skladu s to določbo to, kar je Komisija štela za opustitev dejanj s strani države, da bi pobrala njej dolgovane zneske ne predstavlja niti nove državne pomoči v smislu člena 1(c) Uredbe Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (1) niti spremembe obstoječe državne pomoči. Poleg tega tožeča stranka navaja, da ni podano povečanje celotnega tveganja za državo in da tudi če bi ti bilo podano, to ne more biti podlaga za to da se sporne okoliščine opredelijo za nove državne pomoči.
            
         
               2.
            
            
               Drugi tožbeni razlog: Kršitev člena 263, drugi odstavek, tretja hipoteza, PDEU, ker je Komisija ne da bi navedla kakršenkoli dokaz ali razlog neupravičeno domnevala, da okoliščina, da država ni izterjala dolgovanih zneskov za družbo predstavlja prednost, ki je v nasprotju s pravili o konkurenci, in je zato nezdružljiva z notranjim trgom.
            
         
               3.
            
            
               Tretji tožbeni razlog: Kršitev postopka, ker sklep Komisije ne vsebuje razlogov oziroma obrazložitve na podlagi katerih so v njem podane sklepne ugotovitve.
            
         
               4.
            
            
               Četrti tožbeni razlog: Kršitev člena 14 Uredbe (ES) št. 659/1999, saj v izpodbijanem sklepu ni naveden niti znesek, katerega vračilo je treba zahtevati od tožeče stranke, niti pripadajoče obresti po, s strani Komisije določeni, ustrezni obrestni meri.
            
         
      (1)  UL, posebna izdaja v slovenščini, poglavje 8, zvezek 1, str. 339.